|  |
| --- |
| **Стандард 4. Компетенције дипломираних студената**  Савладавањем студијског програма студент стиче опште и предметно-специфичне способности које су у функцији квалитетног обављања стручне, научне и уметничке делатности. |
| **Опис општих и предметно-специфичних компетенција студената** (највише 200 речи)  Свршени студенти студијског програма Геологија мастер академских студија имаће следеће опште компетенције: развијену способност за анализу и синтезу уз могућност предлагања решења и предвиђања последица, овладаност методима и поступцима који се користе у процесу научних и стручних истраживања, поседовање различитих истраживачких вештина, способност независног рада, као и способност директне примене теоријског знања у пракси. Очекиване интерперсоналне карактеристике студената јесу способност за тимски рад и за лидерску позицију у групи, лакоћа комуникације са експертима и не-експертима, способност рада у интердисциплинарним тимовима, разумевање разноликости и мултикултурности, способност рада у међународном окружењу, етичка посвећеност, способност прилагођавања новим ситуацијама и стварању нових идеја, креирање и извођење пројеката.  Очекиване стручне, односно предметно-специфичне компетенције које стичу студенти мастер академских студија студијског програма Геологија су: (а) темељно и детаљно познавање одабране специјалности из области геологије, (б) способност решавања конкретних и сложених проблема из одабране специјалности уз употребу савремених научних метода и поступака и уз мултидисциплинаран и интердисциплинаран приступ, (в) развијен осећај за усавршавање и континуирано праћење и примену новина у струци, (г) способности неопходне за развој каријере, које укључују идентификацију индивидуалних и заједничких задатака и дефинисање услова за њихово обављање уз преузимање и/или поделу одговорности, препознавање и уважавање гледишта других у процесу истраживања и (д) способност употребе информационо-комуникационих технологија у овладавању знањима из одговарајуће специјалности.  Опис исхода учења (највише 200 речи)  Исходи учења дефинисани су избором одговарајућег модула. Мастер геолози су способни за извођење самосталног и групног истраживачког рада у решавању проблема из домена биостратиграфије, микропалеонтологије, палеоботанике, палеозоологије, разумевања функционисања стабилности палео-екосистема, овладавања различитим инструменталним методама испитивања минерала и стена, структуре кристалне материје различитог порекла, затим из домена гемологије, испитивања и оцене квалитета и употребне вредности грађевинског и архитектонског камена и других материјала, геохемије рудних лежишта и животне средине као и планирања, програмирања и пројектовања комплексних геолошких истраживања. |
| **Евиденција:** Додатак дипломе - [**Прилог 4.1.**](../Prilozi/Prilog%204.1%20Dodatak%20diplome%20MAS.pdf) |